title: -modda. Nazorat-kassa texnikasini va hisob-kitob
text: (4-q.)
  Texnik talablarga muvofiq boʻlmagan yoki xizmat koʻrsatish dasturi buzilgan nazorat-
  kassa texnikalaridan foydalanganlik, -
  yigirma million soʻm miqdorida jarima solishga sabab boʻladi.
  222-modda. Daromadlar va (yoki) xarajatlarni
  hisobga olish qoidalarini buzish
  Yakka tartibdagi tadbirkor tomonidan daromadlar va (yoki)
  xarajatlarni hisobga olish
  (daromadlar va xarajatlar hisobini yuritish kitobi) qoidalarini buzish -
  besh yuz ming soʻm miqdorida jarima solishga sabab boʻladi.
  223-modda. Soliq bazasini yashirish (kamaytirib koʻrsatish)
  (1-q.)
  Soliq bazasini yashirish (kamaytirib koʻrsatish) -
  yashirilgan (kamaytirib koʻrsatilgan) soliq bazasi summasining yigirma foizi miqdorida
  jarima solishga sabab boʻladi.
  (2-q.)
  Yashirilgan (kamaytirib koʻrsatilgan) soliq bazasi summasidan ushbu Kodeksga
  muvofiq soliqlarni hisoblash amalga oshiriladi.
  (3-q.)
  Ushbu moddaning maqsadida soliq bazasini yashirish (kamaytirib koʻrsatish) deb
  quyidagilar eʼtirof etiladi:
  tovarlarni (xizmatlarni) realizatsiya qilishdan olingan tushum
  summasini hisobga olish
  registrlarida aks ettirmaslik;
  yuklarni tovar-kuzatuv hujjatlarini rasmiylashtirmasdan yoxud soxta hujjatlar boʻyicha
  tashish;
  hisobda realizatsiya qilinmagan deb koʻrsatilgan tovarlarning omborda yoki realizatsiya
  qilish joyida mavjud emasligi;
  rasmiylashtirilmagan (kirim qilinmagan)
  tovarlarni saqlash, ulardan foydalanish va
  realizatsiya qilish;
  tovarlar (xizmatlar) realizatsiya qilinganligidan dalolat beruvchi hujjatlarni almashtirish,
  soxtalashtirish yoki yoʻq qilish;
  qalbaki birlamchi buxgalteriya hujjatlaridan foydalanish;
  nazorat-kassa texnikasining fiskal xotirasi xizmati dasturiga noqonuniy ravishda oʻzgartirish
  kiritish;
  foydalanilmagan moddiy
  xarajatlarni foydalanilgan deb, ishlab chiqarish hisobotiga
  qoʻshish;
  tovarlarni sotishdan (xizmat koʻrsatishdan) olingan tushumni hisobot davridan keyingi
  davrga oʻtkazish (sotish hajmini va daromadni (foydani) qasddan kamaytirish);
  moddiy, yoqilgʻi-energetika resurslari xarajatlarini (limitlarni) va amortizatsiya (eskirish)
  normasini sunʼiy ravishda oshirish yoki normativlarni notoʻgʻri qoʻllash;
  ish beruvchi bilan mehnat munosabatlarida boʻlgan xodimlarning haqiqiy ish haqi summasi
  soliq hisobotida aks ettirilmaganligi;
  mehnat faoliyatini amalga oshiruvchi xodimlarning soliq hisobotida aks ettirilmaganligi;
  realizatsiya qilingan tovarlar qiymatini hisob hujjatlarida haqiqatda
  realizatsiya qilingan
  qiymatidan pasaytirilgan narxlar boʻyicha aks ettirish;
  qazib olingan foydali qazilmalar hajmining soliq hisobotida toʻliq aks ettirilmaganligi.
  (OʻzR 29.12.2021-y. OʻRQ-741-son Qonuniga muvofiq kiritilgan xatboshi)
  (4-q.)
  Ushbu modda uchinchi qismining oʻn uchinchi va oʻn toʻrtinchi xatboshilarida
  koʻrsatilgan soliqqa oid huquqbuzarliklar boʻyicha yashirilgan soliq bazasi summasi oxirgi oʻn
  ikki oy uchun aniqlanadi.
  (5-q.)
  Hisobvaraq-fakturalarda yoki nazorat-kassa texnikasi cheklarida olingan tovarlar
  (xizmatlar) nomenklaturasiga yoxud faoliyatning oʻziga xos xususiyatlariga va amalga
  oshiriladigan turlariga muvofiq boʻlmagan identifikatsiya kodlarini aks
  ettirish -
  hisobvaraq-fakturalarda yoki nazorat-kassa texnikasi cheklarida koʻrsatilgan realizatsiya
  qilingan tovarlar (xizmatlar) qiymatining bir foizi miqdorida jarima solishga sabab boʻladi.
  (OʻzR 29.12.2021-y. OʻRQ-741-son Qonuniga muvofiq kiritilgan qism)